# תכנית מצטייני TAD לדוקטורנטיות ודוקטורנטים בתחום הבינה המלאכותית ומדעי הנתונים

תכנית מצטייני TAD לדוקטורנטיות ודוקטורנטים בתחום הבינה המלאכותית ומדעי הנתונים נועדו לעודד לימודי דוקטורט בתחומים אלו באוניברסיטת תל אביב ולאפשר למצטיינים חוויית לימודים עמוקה ורב תחומית בתחום.

תחומי המחקר (והפקולטות):

התוכנית פתוחה לסטודנטים/יות מכל הפקולטות, אשר נושאי המחקר שלהם משלב בינה מלאכותית או מדעי הנתונים. בבחירה תינתן עדיפות לחוקרים/ות בנושאי הליבה של בינה מלאכותית ומדעי הנתונים או במחקר רב-תחומי.

קהל היעד:

1. סטודנטים/יות לדוקטורט באוניברסיטת תל אביב, בשלב א (לפני הצעת מחקר) או כאלו שמתעתדים להתחיל בשנת הלימודים הקרובה.
2. סטודנטים/יות לדוקטורט באוניברסיטת תל אביב, בשלב ב (אחרי הצעת מחקר), עם יתרה של לפחות שנתיים. (יש להגיש אישור מהמנחה לגבי יתרת זמן הלימודים.)
3. בוגרים/ות תואר שני (מכל מוסד להשכלה גבוהה המוכר בישראל) שמתעתדים להצטרף לתוכנית הדוקטורט באוניברסיטת תל אביב.

המועמדים/ות שעדיין לא התקבלו לדוקטורט נדרשים:

1. לצרף מכתב התחייבות של המנחה המיועד/ת (כולל ההתחייבות שלהם לתמיכה).
2. להתקבל לתוכנית הדוקטורט באוניברסיטת תל אביב במהלך שנת הלימודים הקרובה.

המלגה והחווייה הלימודית במסגרת התוכנית:

המלגה תהיה בגובה של 50% ולתקופה של עד שלוש שנים, והיא תתווסף למלגות אותם מקבלים העמיתים מהמנחה ו/או ממקורות אחרים. (זאת בהתאם לכללי האוניברסיטה והיחידה של הסטודנט/ית.)

בכפוף לאישור של וועדת התוכנית, עמיתים בתוכנית יקבלו תקציב נוסף של עד $10,000 עבור נסיעה להשתלמות ארוכה במעבדה מובילה בתחום.

יתקיימו מפגשים, סמינרים ושיתופי פעולה בין הסטודנטים ומנחיהם לכל מחזורי התוכנית.

התחייבות הסטודנטים/יות:

1. העמיתים יגישו דו"ח התקדמות שנתי (שיאושר ע"י המנחה).
2. העמיתים יחויבו להשתתף בפעילויות הרלוונטיות של TAD בנושא. הפעילויות יכללו סמינרי וסדנאות מחקר בנושאי הבינה מלאכותית.
3. העמיתים יוסיפו acknowledgement למאמרים שלהם, בהתאם להנחיות שינתנו.

התחייבות המנחים/ות:

אישור המנחה להשתתפות במימון מלגה בסך לפחות 100% לשנה לתקופה של שלוש שנים מעבר למלגה המובטחת בתוכנית. (יכול לכלול מלבד כספי המנחה גם מקורות אחרים כגון השתתפות היחידה).

להלן המסמכים הנדרשים:

1. טופס בקשה )מודפס.(
2. קורות חיים )עד 2 עמודים, כולל פרטי קשר ופירוט אודות השכלה אקדמית ומלגות, מענקים ופרסים, לא כולל פרסומים(.
3. רשימת פרסומים הכוללת הפרדה בין מאמרים שפרסמו/התקבלו לפרסום ומאמרים שהוגשו ונמצאים בשיפוט. נא להכניס קישורים למאמרים, היכן שניתן.
4. גיליונות ציונים לתואר ראשון, שני ושלישי.
5. תכנית מחקר לדוקטורט (עד 4 עמודים באנגלית כולל תרשימים וגרפים, לא כולל ביבליוגרפיה( ותקציר באנגלית )עד 450 מילים).
6. שניים או שלושה מכתבי המלצה חתומים:
7. ממנחה עבודת הדוקטורט:
8. מחברי או חברות סגל המכירים או לימדו את המועמד/ת – ממוסד אחר להשכלה גבוהה בארץ או בחו"ל, או מאוניברסיטת תל אביב, כולל פרטים לגבי הממליצ/ה )תחום, מוסד וכו(' והקשר שלו/ה עם המועמד/ת.
9. אישור המנחה להשתתפות במימון מלגה בסך 100% לשנה לתקופה של שלוש שנים מעבר למלגה המובטחת בתוכנית.

את כל המסמכים, ובכלל זה מכתבי ההמלצה יש להעביר בטופס עד ה1.8.25 בקישור:

<https://docs.google.com/forms/d/132SJPl7EUdaHLSmx_vwW9e4hODHHGs7JNhtJdMQN2iE/edit?sharingaction=ownershiptransfer&ts=68340970>